ናብ ጎደና ዝወጻእና ብሕመቕና ኣይኮነን" እተን ደቀን ዝተሰረቑወን ኣዴታት ፍትሒ ኣይረኸባን። ብዉሽጠን ንደቀን ከም ዘይረኽብኦም እናፈለጣ ሰለይ እናበላ ይጐዓዛ ኣሎዋ። ረበካ፡ እታ ወዳ ዝተሰርቃ ኣደ፡ "ወደይ ንክርኢ ዘሎኒ ምሃብኩ፡ ሞይቱ እንተዀይኑ'ውን ክፈልጥ ምዴለኹ" ትብል። ዓሚ ንወዳ ዝመስል ኣብ ርሑቕ ቦታ-ናይሮቢ ርኢና ዝበለሰብ ረኺባ ነይራ። ረበካ ነቲ ጕዳይ ከተራኽበሉ ኣይከኣለትን፣ ከመይ ኢላኸ ናብቲ ቦታ ክትከይድ ... ዓቕሚ የብላን። ንፖሊስ ምስ ሓበረቶም'ውን ዝሰምዓ ስለ ዘይረኸበት ሸለል በልቶ፣ ተስፋ ቈሪጻ ድማ ሱቕ በለት። ማርያና ሙንየቦ፡ እታ ነቶም ቈልዑ ንምድላይ እትነጥፍ እንኮ ዘይመንግስታዊ ትካል እተማሓድር ሰብ፡ "ነቶም ዝጠፍኡ ቈላዑ ንምርካብ ዕድል የለን - ሓደ ካብ ሚልዮን 'ኳ እንተዀነ" ትብል። "እተን ኣዴታቶም ንገዛእ ርእሰን ቀለውዕ'የን" ኢላ ነቲ ኵነታተን ትገልጾ። "በዓል ረበካ ዝድንግጸለን ሰብ'ኳ የብለንን" ትብል ሙንየንዶ። "እተን ሰብ-ጽርግያ ኣዴታት፡ ከም ሰበን፡ ስምዒት ኣለወን፡ ፍትሒ ክረኽባ ድማ ይግባእ። ሰብ ንዉሉዱ፡ ኣብ ጽርግያ ይንበር ኣብ ሰፈር-ሃብታማት፡ ኵሉ ይናፍቕ'ዩ" ትብል ሙንየንዶ። ገለ ካብ'ቶም ካብ ጽርግያ ዝተሰርቁ ቈላዑ ኣብ ሰፈር እንዳ ሃብታማት ይግዕዙ ይዀኑ። ሓድሓደ እዋን ረበካ ብዛዕባ እተን ንወዳ ዝዓደጋ ሃብታማት ኣንስቲ ትሓስብ - ዝተሰርቀ ቈልዓ ንከዕብያ ከመይ ኮን ይኸውን ኢላ ንነብሳ ትሓትት። "እወ፡ እንታይ ኮን ይሓስባ ይኾና?
